രാജ്യന്തര എണ്ണവിലയിൽ വൻ ഇടിവ് രേഖപ്പെടുത്തുന്നു . 2017 ന് ശേഷം രേഖപ്പെടുത്തിയ ഏറ്റവും കുറഞ്ഞ നിരക്കിലാണിപ്പോൾ അന്താരാഷ്ട്ര വിപണിയിലെ എണ്ണവില . ബാരലിന് 50.50 ഡോളറാണ് ഇന്നത്തെ ക്രൂഡ് ഓയിൽ നിരക്ക് . അടുത്ത വർഷം ആദ്യം മുതൽ ഉൽപാദനം നിയന്ത്രിച്ച് വിലയിടിവ് നിയന്ത്രിക്കാനാണ് ഒപെക് കൂട്ടായ്മയുടെ ശ്രമം . പ്രതിദിനം 12 ലക്ഷം ബാരൽ ഉൽപാദനം കുറയ്ക്കാനാണ് ഒപെക് ലക്ഷ്യമിടുന്നതെന്നാണ് അന്താരാഷ്ട്ര മാധ്യമ റിപ്പോർട്ടുകൾ . ആഗോള ക്രൂഡ് ഓയിൽ ആവശ്യകതയുടെ ഒരു ശതമാനമാണിത് . എണ്ണവില ഉയർന്നതോടെ യുഎസ് എണ്ണ ശേഖരവും വലിയ തോതിൽ ഉയർത്തിയിട്ടുണ്ട് . ആഗോള തലത്തിൽ എണ്ണ ലഭ്യത വർദ്ധിച്ചതും , ആഗോള സാമ്പത്തിക വളർച്ച നിരക്കിൽ കുറവുണ്ടാകുമെന്ന ആശങ്കകളുമാണ് വിലയിടിവിന് കാരണം .